Heyns se familie het sy moordenaar vergewe | Maroela Media
Prof. Louis Heyns
Regter Andre le Grange het Van der Walt tot 'n verdere 15 jaar tronkstraf gevonnis vir roof met verswarende omstandighede. Die vonnisse sal gelyklopend uitgedien word. Le Grange het gesê hy dink nie Van der Walt kan gerehabiliteer word nie. Hy het die moord op Heyns in 2013 as grusaam beskryf en gesê Van der Walt is 'n gevaar vir die samelewing.
Van der Walt het uitdrukkingloos in die beskuldigdebank gestaan terwyl Le Grange hom gevonnis het.
Andre Mouton, Heyns se swaer, het buite die hof gesê dit sal tyd vat vir die familie om hul verlies en pyn te hanteer, maar dat hulle Van der Walt nie haat nie. Hulle het hom vergewe.
Mouton het Heyns beskryf as 'n "opvoeder, broer, gids en pa" en dat sy gru-moord voort sal gaan om by sy geliefdes te spook. Dalene, Heyns se weduwee, het gesê sy bid vir haar man se moordenaar.
Die Heyns-egpaar was 33 jaar getroud. "Die gedagte aan die wreedheid wat my man moes ervaar en die intense vrees en angs voor sy dood, dreig om my by tye te oorval." Sy het gesê sy vind berusting in die "hoop en geloof dat God by hom was" in sy finale oomblikke.
Volgens Dalene het "die uiters gewelddadige, hartelose en onmenslike wyse waarop haar man vermoor is, 'n onbeskryflike impak op haar familie en diegene wat hom goed geken het".
Heyns het op 22 Mei 2013 verdwyn nadat hy omstreeks 20:20 by sy broer se huis weg is. Sy liggaam is op 30 Mei in 'n vlak graf naby Gordonsbaai opgespoor.
Man soek ná 'seksdaad' met vierjarige
Man vas ná moord op konstabel
Die regters laat dit altyd na 'n vreeslike LANG tronkstraf klink, maar dan word dit gelyklopend uitgedien. Jy sal gelukkig wees as die skuldige 10 jaar gaan sit!! Dis net so 'n sirkus soos ons regering!!!